15/05/2020 | Administración LocalMunicipal
Curtis
Convocatoria para a contratación laboral temporal dun técnico/a de orientación laboral e formación dunha lista de reserva

Anuncio.- Convocatoria para a contratación laboral temporal dun técnico/a de orientación laboral e formación dunha lista de reserva Mediante Decreto da Alcaldía nº 253/2020, de data 14/05/2020, aprobáronse as bases para a contratación laboral temporal dun técnico/a de orientación laboral e formación dunha lista de reservas, que deseguido se transcriben: (.) SEGUNDO.- Convocar o proceso selectivo para a contratación laboral temporal dun/duha orientador/a laboral para a substitución temporal do persoal adscrito ao posto, así coma para a formación dunha lista de reserva. TERCEIRO.- Aprobar as bases que rexerán a citada selección e que a continuación se transcriben, e que se establecen segundo a ORDE do 17 de decembro de 2019 publicada pola Consellería de Economía, Emprego e Industria (DOG Núm.14 do 22 de xaneiro de 2020), pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2020. (.) Curtis, 14 de maio de 2020 O alcalde, Javier Francisco Caínzos Vázquez BASES DA CONVOCATORIA PARA A CONTRATACIÓN LABORAL TEMPORAL DUN TÉCNICO/A DE ORIENTACIÓN LABORAL E FORMACIÓN DUNHA LISTA DE RESERVA 1.-OBXECTO DA CONVOCATORIA. O obxecto desta convocatoria é a contratación laboral temporal a través dun contrato de interinidade dunha persoa para o posto de Técnico/a de Orientación Laboral (código RPT 5.00.00.01), a derogación da anterior lista de reserva e a elaboración dunha nova lista de reserva do persoal de orientación laboral mediante o procedemento de concurso en quenda libre, que prestará servizo no Concello de Curtis, consonte á subvención solicitada ao abeiro da ORDE do 17 de decembro de 2019 publicada pola Consellería de Economía, Emprego e Industria (DOG Núm.14 do 22 de xaneiro de 2020), pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2020. O contrato formalizarase baixo a modalidade de contrato de interinidade para a substitución durante os períodos de descanso por maternidade, adopción, acollemento, ou risco durante o embarazo ou a lactancia por maternidade do persoal adscrito actualmente ao posto. A xornada laboral será a tempo completo, consonte a normativa aplicable no momento de formalización do contrato. As funcións do posto axustaranse ao establecido no artigo 8 do Real decreto 7/2015, de 16 de xaneiro, polo que se aproba a carteira común de servizos do Sistema nacional de emprego, incluíndo as seguintes actividades: a) Diagnóstico individualizado e elaboración do perfil ocupacional da persoa demandante de emprego. b) Deseño do itinerario personalizado para o emprego. c) Acompañamento personalizado no desenvolvemento do itinerario e o cumprimento do compromiso de actividade. d) Deseño, planificación e execución de accións grupais de orientación laboral que poidan ser de interese, en función dos perfís das persoas orientadas, tanto para mellorar a eficiencia do servizo como para fomentar a interrelación e o intercambio de experiencias entre elas. e) Asesoramento e axuda técnica adicional para: · A definición do seu currículo, que reflicta o seu perfil profesional en termos de competencias profesionais. · A aplicación de técnicas para a procura activa de emprego. f) Información e asesoramento adicional sobre: · A situación do mercado de traballo e as políticas activas de emprego que poidan resultarlle de utilidade ás persoas demandantes de emprego para incrementar as súas posibilidades de empregabilidade. · A oferta formativa e os programas que faciliten a mobilidade para a formación e cualificación europeas. · A posta en marcha de proxectos emprendedores ou de emprego autónomo así como os recursos de apoio de todo tipo dispoñibles no seu contorno para un asesoramento ou acompañamento máis especializado. g) Apoio á xestión da mobilidade laboral. h) Coordinación e colaboración co resto de persoal de orientación laboral e coa Rede de técnicos de emprego de Galicia para o intercambio de información e boas prácticas no ámbito do emprego, o emprendemento e a análise e prospección do mercado laboral. i) Mellora continuada das súas propias competencias e recursos profesionais para a orientación laboral a través da participación nas accións de formación e capacitación específicas que se determinen desde a Dirección Xeral de Orientación e Promoción Laboral. j) Calquera outra que se lle encomende relacionada coas anteriores.2.- REQUISITOS DOS ASPIRANTES. Para poder participar no proceso selectivo, as persoas aspirantes terán de reunir os seguintes requisitos: a) Nacionalidade: Ser español ou nacional doutro Estado, estes últimos, de acordo co disposto no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 16 anos de idade e non exceder a idade máxima de xubilación forzosa. c) Capacidade funcional: posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. d) Habilitación: non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servizo das Administracións Públicas. f) Titulación: estar en posesión do título de: - Licenciada/o universitaria/o, arquitecta/o, enxeñeira/o ou grao. - Enxeñeiro/a técnico, diplomado/a universitario, arquitecto/a técnico ou grao. No caso de titulacións obtidas no estranxeiro deberase estar en posesión da credencial que acredite a súa homologación. g) Estar en posesión do Celga 4 ou equivalente. De non acreditarse o coñecemento do galego por esta vía se realizará unha proba escrita de galego, de carácter obrigatorio e eliminatorio. Este exercicio será cualificado de apto ou non apto ( artigo 51 Lei emprego público de Galicia 2/2015 de 29 de abril). Os requisitos anteriores deberanse reunir con referencia ao último día do prazo de presentación de instancias. Será nulo o nomeamento dos que estean incursos en causas de incapacidade especifica conforme á normativa vixente.3.- PRESENTACIÓN DE INSTANCIAS. O Concello de Curtis dará publicidade á convocatoria e as bases de selección por anuncios no taboleiro de edictos do Concello, na páxina web ( www.curtis. gal ) e no Boletín Oficial Provincial (BOP). As solicitudes (anexo I) presentaranse no Rexistro Xeral do Concello de Curtis mediante instancia dirixida ao Sr. Alcalde-presidente, no Rexistro da Sede Electrónica do Concello de Curtis ( https://sede.curtis. gal ) ou por calquera outro medio válido en dereito, recollido no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 10 días hábiles, contados a partir do seguinte o da publicación do anuncio da convocatoria. As solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso os aspirantes deberá comunicalo mediante fax (981789578) ou correo electrónico (concello@curtis. gal) durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública. En caso de non realizar esta comunicación, vía fax ou correo electrónico, quedarán excluídos/as do procedemento de selección. Xunto coa solicitude (Anexo I) os/as aspirantes presentarán a seguinte documentación: - Fotocopia do DNI ou documento identificativo en vigor. - Fotocopia da titulación esixida na base segunda apartado f) desta convocatoria. - Fotocopia do titulación Celga 4 ou equivalente, se é o caso. - Fotocopia da documentación acreditativa dos méritos para a fase de concurso, se é o caso. Non se valorarán os méritos que non estean acreditados documentalmente ou que, a xuízo do Tribunal, non estean suficientemente acreditados. A non acreditación ou acreditación insuficiente dos méritos determinará que estes non serán tidos en conta polo Tribunal nin se valorarán aínda que se acrediten fora do prazo de presentación de instancias xa que non poderá emendarse. Tampouco se requirirá aos interesados para que os acrediten. Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria. Presumirase que a documentación é auténtica, e unicamente será requirida a presentación da documentación orixinal á persoa que finalmente sexa seleccionada. No caso de detectarse falsidade documental, será motivo de exclusión do proceso.5.- RELACIÓN DE ADMITIDOS Rematado o prazo de presentación de solicitudes, a alcaldía ditará resolución aprobando a lista provisional de admitidos/as e excluído/as, indicando a causa de exclusión. A referida resolución será publicada no taboleiro de anuncios e na web do concello ( www.curtis. gal ), outorgando, no seu caso, un prazo de 2 días hábiles para que os excluídos/as emenden as deficiencias sinaladas. Rematado o prazo de emendas, e resoltas as reclamacións existentes, o alcalde ditará resolución pola que se aprobe a lista definitiva de admitidos/as e publicarase no taboleiro de anuncios e na páxina web do concello ( www.curtis. gal ). No caso de non ter defectos que emendar, a lista provisional será considerada a tódolos efectos definitiva. Na publicación das listaxes indicarase o nome, apelidos e fracción do DNI dos aspirantes. O feito de figurar na relación de admitidos non prexulga que se lle recoñeza aos interesados a posesión dos requisitos esixidos no procedemento que se convoca.6. - TRIBUNAL CUALIFICADOR. A designación dos membros do Tribunal, titulares e suplentes, farase na resolución da Alcaldía pola que se aprobe a lista definitiva de admitidos e excluídos, que fixará tamén a data e a hora na que deberá constituírse o Tribunal e dar comezo a fase de concurso. O Tribunal cualificador estará composto por un membro que actuará como Presidente/a, outro membro que actuará como Secretario/a e catro vogais con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, requírese a asistencia do/a presidente/a e do/a secretario/a ou dos que legalmente os substitúan. O Tribunal queda facultado para resolver as dúbidas que se presenten e tomar os acordos necesarios, por maioría de votos dos seus membros, para a boa orde do proceso selectivo en todo o non previsto nestas bases.7.- PROCESO SELECTIVO Determinarase o lugar, data e hora, por resolución de alcaldía, unha vez que remate o prazo de presentación de solicitudes, facéndose público no mesmo anuncio que a lista definitiva de admitidos/as ó proceso. O Tribunal, reunirase para os efectos de valorar os méritos alegados e xustificados polas persoas aspirantes, segundo o disposto no artigo 12 da Orde do 17 de decembro de 2019 publicada pola Consellería de Economía, Emprego e Industria (DOG Núm.14 do 22 de xaneiro de 2020), pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2020 Será requisito imprescindible estar en posesión da titulación universitaria media ou superior así como acadar unha puntuación mínima total en currículo de tres con cinco (3,5) puntos. A puntuación máxima total da fase de concurso establécese en once con cincuenta (11,50) puntos e será o resultado de sumar os méritos que se enumeran no parágrafo seguinte cos límites que se sinalan para cada un deles. Baremo 1. Formación específica (máximo 3,5 puntos) Máster, cursos en materias relacionadas co posto ofertado: 0,20 puntos por cada 30 horas formativas.2. Experiencia profesional (máximo 4,75 puntos) A experiencia profesional deberá acreditarse a través do contrato de traballo no cal se acredite experiencia profesional polo desempeño dunha ocupación igual ou equivalente á requirida, das recollidas na CNO. No caso de traballadores autónomos: alta IAE (e actualización) e facturas nas que consten os servizos prestados. Xuntarase informe de vida laboral en ambos casos. Cando se trate de colaboracións, bolsas, titorías, docencia, educación social ou servizos sociais, estes deberán acreditarse mediante certificación de organismos oficiais na que deberá constar o tempo de realización e, de ser o caso, copia das condicións da convocatoria. - Por cada mes realizando tarefas directamente relacionadas co posto ofertado: técnico/a de orientación: orientación laboral/profesional, titorías laborais con persoas adultas, inserción laboral, etc: 0,40 puntos por cada mes - Por cada mes realizando tarefas técnicas indirectamente relacionadas co posto ofertado (máximo 2 puntos nesta epígrafe): 0,10 puntos por cada mes.3. Ámbito das TIC (máximo 2 puntos) Os coñecementos acreditaranse mediante a achega de títulos, diplomas e/ou certificacións académicas. A experiencia deberá acreditarse a través do contrato de traballo no cal se acredite o desempeño dunha ocupación relacionada ou compatible coa xestión de perfiles en redes sociais ou en espazos web para a publicación de contidos (blogues, wikis.). No caso de traballadores autónomos: alta IAE actualizada e facturas en que consten a prestación destes servizos. Adicionalmente, deberá presentarse unha relación das ligazóns que permitan o acceso ás publicacións realizadas.3.1. Coñecementos ofimáticos debidamente acreditados (máximo 1 punto nesta epígrafe) - Pola titulación universitaria en enxeñaría informática, tecnoloxías da información ou telecomunicacións: 1 punto - Pola titulación oficial de técnico/a superior relacionada coa familia informática e comunicacións: 0,50 punto. - Polos cursos acreditados sobre sistemas operativos, programas ofimáticos, programas de deseño e navegadores web, xestión de redes sociais ou espazos web para a publicación de contidos (blogues, wikis.) (máximo 0,6 puntos nesta epígrafe): 0,20 puntos por cada curso 3.2. Experiencia (máximo 1,5 puntos nesta epígrafe) - Experiencia acreditable na publicación ou xestión de espazos web ou perfís en redes sociais relacionados coa información, orientación e busca de emprego: 0,25 puntos por cada seis meses con actividade acreditable.4. Outros méritos (0,25 puntos) Celga 4 ou equivalente debidamente homologado: 0,25 puntos 5. Discapacidade (1 punto) Por ter recoñecido un grao de discapacidade igual ou superior ao 33 %, e a compatibilidade entre a discapacidade e o desenvolvemento das tarefas e funcións do posto mediante o correspondente certificado do órgano competente: 1 punto En caso de empate tras aplicación do baremo anterior, aplicaránse os seguintes criterios de desempate: 1º a persoa que obteña a puntuación máis alta na experiencia laboral.2º a persoa que obteña a puntuación máis alta na formación específica.3º a persoa que obteña a puntuación máis alta no ámbito das TIC En caso de manterse o empate, tras a aplicación destes criterios polo orden establecido, por orden alfabético comenzando pola letra do derradeiro sorteo publicado ao que se refire o regulamento de selección de personal da Administración da Comunidade Autónoma de Galicia.9.- RESULTADOS DA SELECCIÓN. O Tribunal publicará no Taboleiro de Anuncios e na web do concello (www.curtis. gal), no mesmo día en que se acorde, a relación de puntuacións outorgadas e elevará á Alcaldía proposta da persoa candidata para a formalización do contrato, a favor da aspirante posuidora da puntuación máis alta, xunto coa acta da sesión. Antes de formalizar contrato coa persoa que corresponda pola orde de prelación, remitirase unha proposta de preselección á Dirección Xeral de Orientación e Promoción Laboral, achegando o seu currículo, aos efectos de que aquela proceda a examinalo e valoralo segundo o baremo regulado na súa convocatoria de concesión de subvencións e obter o seu visto e prace. Sen este requisito non se poderá formalizar o contrato, salvo no caso que resulte seleccionado persoal técnico que xa fose baremado ao abeiro dos programas de orientación laboral con anterioridade.10.- LISTAXE DE RESERVA Na acta da última sesión, incluirase unha listaxe das persoas aspirantes que superen a puntuación de 3,5 puntos, en orde descendente de puntuación. As persoas que formen parte da mesma, poderán ser chamadas (sempre respectando a orde da listaxe) para cubrir procesos de incapacidade temporal, maternidade, vacacións, permisos ou calquera outra necesidade temporal.11.- PRESENTACIÓN DE DOCUMENTACIÓN E FORMALIZACIÓN DO CONTRATO A Alcaldía procederá a formalizar o correspondente contrato coa persoa seleccionada no prazo de 3 días hábiles contados a partir do día seguinte da publicación da proposta de selección no taboleiro de anuncios e na web do Concello de Curtis. A persoa candidata deberá presentar no Rexistro do Concello de Curtis a documentación acreditativa dos requisitos expresados nestas bases: · Certificado Médico actualizado no que se faga constar expresamente que a persoa aspirante ao posto reúne a capacidade funcional para o desempeño das tarefas propias do posto de traballo. Esta certificación non poderá ter unha antigüidade superior aos tres (3) meses anteriores ao día do remate do prazo de presentación de instancias. · Orixinais de tódolos documentos presentados na solicitude para proceder á compulsa. · Copia compulsada da tarxeta da seguridade social e número de conta bancaria. · Declaración xurada de non ter sido separada mediante expediente disciplinario do servizo das administracións públicas, nin atoparse inhabilitada para o exercicio das funcións públicas. · Declaración xurada de non ter sido separada mediante expediente disciplinario do servizo de calquera das Administracións Públicas, nin estar inhabilitado por sentencia firme para o exercicio das funcións públicas. · Declaración xurada de non estar incursa nos supostos de incompatibilidades previstas na lexislación vixente. A non presentación dentro do prazo fixado da documentación esixida nesta base e agás os casos de forza maior ou cando do exame da mesma se deduza que carecen dalgún dos requisitos establecidos nestas bases, non poderán ser contratados sen prexuízo da responsabilidade en que incorran por falsidade na solicitude de participación. Neste caso, procederase a notificar a persoa candidata que obtivese a seguinte maior puntuación para que aporte a referida documentación, procedéndose do mesmo xeito que no suposto anterior.12.- FUNCIONAMENTO DA LISTA DE RESERVA Esta lista terá vixencia ata a creación dunha nova. As comunicacións realizaranse telefonicamente, deixando constancia da mesma por parte do empregado público encargado de realizalas mediante a oportuna dilixencia. Se no momento da comunicación, o aspirante renuncia ao posto sen causa xustificada, a primeira vez pasará a ocupa-lo último posto da lista, e á segunda será excluído da mesma por Decreto da Alcaldía. A renuncia voluntaria e sen xustificación a un contrato xa asinado antes da súa finalización, producirá os mesmos efectos para o/a traballador/a que os arriba contemplados. Considéranse como causas xustificadas á renuncia a ocupar un posto de traballo e por tanto, a que non se apliquen as medidas correctoras contempladas no paragrafo anterior, as seguintes: - A incapacidade temporal por enfermidade ou accidente (acreditado mediante parte médico) - O estar traballando noutro sitio (acreditado mediante contrato de traballo) O/a candidato/a terá un prazo de dous días hábiles para achegar a devandita documentación dende o chamamento realizado.13.- INCIDENCIAS Primeira. Para todo o non previsto nestas Bases será de aplicación supletoria o establecido na Lei 7/1985, do 2 de abril, reguladora das Bases de Réxime Local, na Lei 5/1997, do 22 de xullo, reguladora de Administración Local de Galicia, no Real Decreto 896/1991 do 7 de xuño, no Real Decreto 364/1995 e demais lexislación vixente de aplicación. Segunda. Todos os actos administrativos derivados desta convocatoria e da actuación do Tribunal poderán ser impugnados polos interesados nos casos e na forma establecidos pola Lei 39/2015 do 1 de outubro, de Procedemento Administrativo común das Administracións Públicas. ANEXO I.-MODELO DE INSTANCIA PARA PARTICIPAR NO PROCEDEMENTO DE CONTRATACIÓN LABORAL TEMPORAL DUN/DUNHA TÉCNICO/A DE ORIENTACIÓN LABORAL NO CONCELLO DE CURTIS. D/ª. provisto/a de D. N. I. Nº., con enderezo na R/. nº. piso. C. Postal. Localidade. Municipio. Provincia. Teléfono. Enterado/a da convocatoria pública realizada polo Concello de Curtis para a contratación laboral temporal dun/dunha TÉCNICO/A DE ORIENTACIÓN LABORAL. DECLARO: PRIMEIRO.- Que coñezo na súa integridade as bases que rexen a convocatoria e que reúno tódalas condicións esixidas polas mesmas para participar neste proceso selectivo. SEGUNDO.- Que non estou afectado/a por ningún dos motivos de incompatibilidade recollidos na lexislación vixente sobre incompatibilidades do persoal ó servizo das administracións públicas, que non padezo enfermidade ou defecto físico/psíquico, que me impida o desempeño das funcións ou tarefas correspondentes a praza á que opto e que non estou separado/a, mediante expediente disciplinario do servizo ó Estado, ás Comunidades Autónomas ou ás Entidades Locais, nin estar inhabilitado para o exercicio das funcións públicas. (No caso de ser nacional doutro Estado): que non estou inhabilitado ou en situación equivalente, nin estou sometido a sanción disciplinaria ou equivalente que me impida, no meu Estado, nos mesmos termos, o aceso ó emprego público. TERCEIRO.- Que autorizo ó Concello de Curtis para a publicación dos meus datos persoais (nome, apelidos e D. N. I.) e das posibles causas de exclusión, no taboleiro de anuncios do concello e calquera outro medio que se estime, ao ser a publicidade un dos principios legais que debe observarse nos procedementos de selección. CUARTO.- Solicito ser admitido/a a participar no referido procedemento comprometéndome a someterme ás bases que o regulan, presentando a documentación seguinte: · DNI, pasaporte ou tarxeta de residencia · Títulación, segundo a base segunda apartado f) das bases da convocatoria. · Relación dos méritos que alego para a súa valoración, e os documentos xustificativos dos mesmos segundo o establecido na base sétima das bases da convocatoria: En…………….,. de. de 2020 Asdo.:. ATT. SR. ALCALDE-PRESIDENTE DO CONCELLO DE CURTIS